### NN 145/2024 (13.12.2024.), Pravilnik o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja

Ministarstvo znanosti, obrazovanja i mladih

2382

Na temelju članka 24. stavka 13. Zakona o predškolskom odgoju i obrazovanju (»Narodne novine«, broj 10/1997., 107/2007., 94/2013., 98/2019., 57/2022. i 101/2023.), ministar znanosti, obrazovanja i mladih donosi

PRAVILNIK

O ODGOVARAJUĆOJ VRSTI I RAZINI OBRAZOVANJA ODGOJNO-OBRAZOVNIH I OSTALIH RADNIKA U DJEČJEM VRTIĆU, USTANOVAMA TE DRUGIM PRAVNIM I FIZIČKIM OSOBAMA KOJE PROVODE PROGRAME RANOG I PREDŠKOLSKOG ODGOJA I OBRAZOVANJA

Članak 1.

(1) Ovim Pravilnikom propisuje se odgovarajuća vrsta i razina obrazovanja odgojno-obrazovnih radnika te vrsta i razina obrazovanja ostalih radnika u dječjem vrtiću, kao i potrebna vrsta i razina obrazovanja za izvođenje programa ranog i predškolskog odgoja i obrazovanja koji se ostvaruju pri osnovnim školama, posebnim, zdravstvenim i socijalnim ustanovama te kao kraći programi odgojno-obrazovnog rada s djecom predškolske dobi pri knjižnicama, kulturnim i sportskim ustanovama, udrugama te drugim pravnim i fizičkim osobama – obrtnicima.

(2) Izrazi koji se koriste u ovome Pravilniku, a koji imaju rodno značenje, bez obzira na to jesu li korišteni u muškome ili ženskome rodu obuhvaćaju na jednak način i muški i ženski rod.

Članak 2.

(1) Odgojno-obrazovni radnici koji rade u odgojno-obrazovnoj skupini u kojoj se provodi redoviti program ranog ili predškolskog odgoja i obrazovanja moraju imati sljedeću vrstu i razinu obrazovanja:

|  |  |  |
| --- | --- | --- |
| Studij | Vrsta i razina studija | Stečeni akademski naziv |
| Rani i predškolski  odgoj i obrazovanje | Sveučilišni diplomski studij | Sveučilišni/a magistar/magistra ranog i predškolskog odgoja i obrazovanja |
| Sveučilišni prijediplomski studij | Sveučilišni/a prvostupnik/ca ranog i predškolskog odgoja i obrazovanja |
| Stručni prijediplomski studij | Prvostupnik/ca ranog i predškolskog odgoja i obrazovanja |

(2) Odgojno-obrazovni radnici koji rade u odgojno-obrazovnoj skupini u kojoj se provodi posebni program ranog ili predškolskog odgoja i obrazovanja za djecu s oštećenjima vida, oštećenjima sluha, promjenama u osobnosti uvjetovanim organskim čimbenicima ili psihozom, motoričkim oštećenjima, sniženim intelektualnim sposobnostima, teškoćama u komunikaciji i socijalnim interakcijama te senzornoj integraciji, poremećajima iz autističnoga spektra, višestrukim teškoćama te ostalim zdravstvenim i neurološkim oštećenjima moraju imati sljedeću vrstu i razinu obrazovanja:

|  |  |  |
| --- | --- | --- |
| Studij | Vrsta i razina studija | Stečeni akademski naziv |
| Edukacijska rehabilitacija | Sveučilišni diplomski studij | Sveučilišni/a magistar/magistra edukacijske rehabilitacije |
| Rani i predškolski  odgoj i obrazovanje | Sveučilišni diplomski studij | Sveučilišni/a magistar/magistra ranog i predškolskog odgoja i obrazovanja |
| Sveučilišni prijediplomski studij | Sveučilišni/a prvostupnik/ca ranog i predškolskog odgoja i obrazovanja |
| Stručni prijediplomski studij | Prvostupnik/ca ranog i predškolskog odgoja i obrazovanja |

(3) Odgojno-obrazovni radnici koji rade u odgojno-obrazovnoj skupini u kojoj se provodi posebni program ranog ili predškolskog odgoja i obrazovanja za djecu s oštećenjima sluha i poremećajima govorno-glasovne komunikacije moraju imati sljedeću vrstu i razinu obrazovanja:

|  |  |  |
| --- | --- | --- |
| Studij | Vrsta i razina studija | Stečeni akademski naziv |
| Logopedija | Sveučilišni diplomski studij | Sveučilišni/a magistar/magistra logopedije |
| Rani i predškolski  odgoj i obrazovanje | Sveučilišni diplomski studij | Sveučilišni/a magistar/magistra ranog i predškolskog odgoja i obrazovanja |
| Sveučilišni prijediplomski studij | Sveučilišni/a prvostupnik/ca ranog i predškolskog odgoja i obrazovanja |
| Stručni prijediplomski studij | Prvostupnik/ca ranog i predškolskog odgoja i obrazovanja |

(4) Odgojno-obrazovni radnici koji rade u odgojno-obrazovnoj skupini u kojoj se provodi posebni program ranog ili predškolskog odgoja i obrazovanja za djecu s poremećajima u ponašanju moraju imati sljedeću vrstu i razinu obrazovanja:

|  |  |  |
| --- | --- | --- |
| Studij | Vrsta i razina studija | Stečeni akademski naziv |
| Socijalna pedagogija | Sveučilišni diplomski studij | Sveučilišni/a magistar/magistra socijalne pedagogije |
| Rani i predškolski  odgoj i obrazovanje | Sveučilišni diplomski studij | Sveučilišni/a magistar/magistra ranog i predškolskog odgoja i obrazovanja |
| Sveučilišni prijediplomski studij | Sveučilišni/a prvostupnik/ca ranog i predškolskog odgoja i obrazovanja |
| Stručni prijediplomski studij | Prvostupnik/ca ranog i predškolskog odgoja i obrazovanja |

Članak 3.

Stručni suradnici moraju imati sljedeću vrstu i razinu obrazovanja:

a) Stručni suradnik PEDAGOG

|  |  |  |
| --- | --- | --- |
| Studij | Vrsta i razina studija | Stečeni akademski naziv |
| Pedagogija | Sveučilišni diplomski studij | Sveučilišni/a magistar/magistra pedagogije |

b) Stručni suradnik PSIHOLOG

|  |  |  |
| --- | --- | --- |
| Studij | Vrsta i razina studija | Stečeni akademski naziv |
| Psihologija | Sveučilišni diplomski studij | Sveučilišni/a magistar/magistra psihologije |

c) Stručni suradnik EDUKACIJSKI REHABILITATOR

|  |  |  |
| --- | --- | --- |
| Studij | Vrsta i razina studija | Stečeni akademski naziv |
| Edukacijska rehabilitacija | Sveučilišni diplomski studij | Sveučilišni/a magistar/magistra edukacijske rehabilitacije |

d) Stručni suradnik LOGOPED

|  |  |  |
| --- | --- | --- |
| Studij | Vrsta i razina studija | Stečeni akademski naziv |
| Logopedija | Sveučilišni diplomski studij | Sveučilišni/a magistar/magistra logopedije |

e) Stručni suradnik SOCIJALNI PEDAGOG

|  |  |  |
| --- | --- | --- |
| Studij | Vrsta i razina studija | Stečeni akademski naziv |
| Socijalna pedagogija | Sveučilišni diplomski studij | Sveučilišni/a magistar/magistra socijalne pedagogije |

Članak 4.

Zdravstveni voditelj mora imati sljedeću vrstu i razinu obrazovanja:

|  |  |  |
| --- | --- | --- |
| Studij | Vrsta i razina studija | Stečeni akademski naziv |
| Sestrinstvo | Sveučilišni diplomski studij | Sveučilišni/a magistar/magistra sestrinstva |
| Stručni diplomski studij | Magistar/magistra sestrinstva |
| Sveučilišni prijediplomski studij | Sveučilišni/a prvostupnik/ca sestrinstva |
| Stručni prijediplomski studij | Prvostupnik/ca sestrinstva |

Članak 5.

(1) Dječji vrtići koji imaju jednu ili više odgojno-obrazovnih skupina u kojima se provode posebni programi ranog ili predškolskog odgoja i obrazovanja za djecu s teškoćama, posebne ustanove pri kojima su ustrojene odgojno-obrazovne skupine u kojima se provode posebni programi ranog ili predškolskog odgoja i obrazovanja te osnovne škole pri kojima su ustrojene odgojno-obrazovne skupine u kojima se provode posebni programi ranog ili predškolskog odgoja i obrazovanja, ovisno o vrsti oštećenja djece s teškoćama, mogu zaposliti i radnike koji imaju sljedeću vrstu i razinu obrazovanja:

|  |  |  |
| --- | --- | --- |
| Studij | Vrsta i razina studija | Stečeni akademski naziv |
| Fizioterapija | Sveučilišni diplomski studij | Sveučilišni/a magistar/magistra fizioterapije |
| Stručni diplomski studij | Magistar/magistra fizioterapije |
| Sveučilišni prijediplomski studij | Sveučilišni/a prvostupnik/ca fizioterapije |
| Stručni prijediplomski studij | Prvostupnik/ca fizioterapije |
| Kineziologija – modul: kineziologija  u edukaciji i kineziterapija | Sveučilišni integrirani prijediplomski i diplomski studij | Sveučilišni/a magistar/magistrakineziologije |
| Kineziologija – modul: kineziterapija | Stručni diplomski studij | Magistar/magistra kineziologije |
| Fonetika – modul: rehabilitacija  slušanja i govora | Sveučilišni diplomski studij | Sveučilišni/a magistar/magistra fonetike |
| Rana intervencija u edukacijskoj  rehabilitaciji | Sveučilišni specijalistički studij | Specijalist/ica rane intervencije u  edukacijskoj rehabilitaciji |
| Radna terapija | Stručni prijediplomski studij | Prvostupnik/ca radne terapije |
| Kreativne terapije | Sveučilišni specijalistički studij | Specijalist/ica kreativne terapije |

(2) Dječji vrtići koji imaju jednu ili više odgojno-obrazovnih skupina u kojima se provode posebni programi ranog ili predškolskog odgoja i obrazovanja za djecu s teškoćama, posebne ustanove pri kojima su ustrojene odgojno-obrazovne skupine u kojima se provode posebni programi ranog ili predškolskog odgoja i obrazovanja te osnovne škole pri kojima su ustrojene odgojno-obrazovne skupine u kojima se provode posebni programi ranog ili predškolskog odgoja i obrazovanja, ovisno o vrsti oštećenja djece s teškoćama, mogu zaposliti i radnike koji imaju sljedeću vrstu i razinu obrazovanja te ispunjavaju sljedeće uvjete:

|  |  |  |
| --- | --- | --- |
| Radno mjesto | Vrsta i razina obrazovanja te dodatni uvjeti | Stečeni akademski naziv |
| Ritmičar | Sveučilišni diplomski studij, sveučilišni integrirani prijediplomski i diplomski studij, sveučilišni prijediplomski studij, stručni diplomski studij ili stručni prijediplomski studij pedagoškog, psihološkog, edukacijsko-rehabilitacijskog ili zdravstvenog usmjerenja uza završeno plesno ili glazbeno srednjoškolsko obrazovanje | Sveučilišni/a magistar/magistra, sveučilišni/a prvostupnik/ca, magistar/magistra, prvostupnik/ca |
| Glazbeni terapeut | Sveučilišni diplomski studij, sveučilišni integrirani prijediplomski i diplomski studij, sveučilišni prijediplomski studij, stručni diplomski studij ili stručni prijediplomski studij pedagoškog, psihološkog, edukacijsko-rehabilitacijskog ili zdravstvenog usmjerenja uz stečeno dodatno obrazovanje iz glazbene terapije pri visokim učilištima ili ustanovama koje, uz odobrenje ministarstva nadležnog za obrazovanje, imaju registriranu djelatnost obrazovanja odraslih | Sveučilišni/a magistar/magistra, sveučilišni/a prvostupnik/ca, magistar/magistra, prvostupnik/ca |
| Likovni terapeut | Sveučilišni diplomski studij, sveučilišni integrirani prijediplomski i diplomski studij, sveučilišni prijediplomski studij, stručni diplomski studij ili stručni prijediplomski studij pedagoškog, psihološkog, edukacijsko-rehabilitacijskog ili zdravstvenog usmjerenja uz stečeno dodatno obrazovanje iz likovne terapije pri visokim učilištima ili ustanovama koje, uz odobrenje ministarstva nadležnog za obrazovanje, imaju registriranu djelatnost obrazovanja odraslih | Sveučilišni/a magistar/magistra, sveučilišni/a prvostupnik/ca, magistar/magistra, prvostupnik/ca |
| Senzorni terapeut | Sveučilišni diplomski studij, sveučilišni integrirani prijediplomski i diplomski studij, sveučilišni prijediplomski studij, stručni diplomski studij ili stručni prijediplomski studij pedagoškog, psihološkog, edukacijsko-rehabilitacijskog, zdravstvenog usmjerenja uz dodatno stečeno obrazovanje pri fakultetima edukacijsko-rehabilitacijskog usmjerenja za navedeni program | Sveučilišni/a magistar/magistra, sveučilišni/a prvostupnik/ca, magistar/magistra, prvostupnik/ca |
| Psihoterapeut | Sveučilišni diplomski studij ili sveučilišni integrirani prijediplomski i diplomski studij pedagoškog, psihološkog, edukacijsko-rehabilitacijskog, zdravstvenog usmjerenja uz stečeno dodatno specijalizirano psihoterapijsko školovanje u trajanju od najmanje četiri godine na nekom od psihoterapijskih pravaca ili ECP-a i odobrenje nadležne komore za samostalan rad prema posebnim propisima kojima se regulira djelatnost psihoterapeuta | Sveučilišni/a magistar/magistra kojemu je priznato pravo na obavljanje djelatnosti psihoterapije i koji je upisan u Imenik psihoterapeuta |

Članak 6.

Odgojno-obrazovni radnici koji provode redoviti obvezni program predškole u dječjem vrtiću moraju imati sljedeću vrstu i razinu obrazovanja:

|  |  |  |
| --- | --- | --- |
| Studij | Vrsta i razina studija | Stečeni akademski naziv |
| Studij ranog i predškolskog  odgoja i obrazovanja | Sveučilišni diplomski studij | Sveučilišni/a magistar/magistra ranog i predškolskog odgoja i obrazovanja |
| Sveučilišni prijediplomski studij | Sveučilišni/a prvostupnik/ca ranog i predškolskog odgoja i obrazovanja |
| Stručni prijediplomski studij | Prvostupnik/ca ranog i predškolskog odgoja i obrazovanja |

Članak 7.

Odgojno-obrazovni radnici koji provode redoviti obvezni program predškole pri osnovnoj školi moraju imati sljedeću vrstu i razinu obrazovanja:

|  |  |  |
| --- | --- | --- |
| Studij | Vrsta i razina studija | Stečeni akademski naziv |
| Studij ranog i predškolskog odgoja i obrazovanja | Sveučilišni diplomski studij | Sveučilišni/a magistar/magistra ranog i predškolskog odgoja i obrazovanja |
| Sveučilišni prijediplomski studij | Sveučilišni/a prvostupnik/ca ranog i predškolskog odgoja i obrazovanja |
| Stručni prijediplomski studij | Prvostupnik/ca ranog i predškolskog odgoja i obrazovanja |
| Učiteljski studij | Sveučilišni integrirani prijediplomski i diplomski studij | Sveučilišni/a magistar/magistra primarnog obrazovanja |

Članak 8.

(1) Odgojno-obrazovni radnici koji provode posebni obvezni program predškole za djecu s oštećenjima vida, oštećenjima sluha, promjenama u osobnosti uvjetovanim organskim čimbenicima ili psihozom, motoričkim oštećenjima, sniženim intelektualnim sposobnostima, teškoćama u komunikaciji i socijalnim interakcijama te senzornoj integraciji, poremećajima iz autističnoga spektra, višestrukim teškoćama te ostalim zdravstvenim i neurološkim oštećenjima moraju imati sljedeću vrstu i razinu obrazovanja:

|  |  |  |
| --- | --- | --- |
| Studij | Vrsta i razina studija | Stečeni akademski naziv |
| Edukacijska rehabilitacija | Sveučilišni diplomski studij | Sveučilišni/a magistar/magistra edukacijske rehabilitacije |

(2) Odgojno-obrazovni radnici koji provode posebni obvezni program predškole za djecu s oštećenjima sluha i poremećajima govorno-glasovne komunikacije moraju imati sljedeću vrstu i razinu obrazovanja:

|  |  |  |
| --- | --- | --- |
| Logopedija | Sveučilišni diplomski studij | Sveučilišni/a magistar/magistra logopedije |

(3) Odgojno-obrazovni radnici koji provode posebni obvezni program predškole za djecu s poremećajima u ponašanju moraju imati sljedeću vrstu i razinu obrazovanja:

|  |  |  |
| --- | --- | --- |
| Socijalna pedagogija | Sveučilišni diplomski studij | Sveučilišni/a magistar/magistra socijalne pedagogije |

Članak 9.

(1) Odgojno-obrazovni radnici u dječjem vrtiću ili u odgojno-obrazovnim skupinama ustrojenima pri osnovnoj školi koji, prema potrebama djece i roditelja, provode posebne cjelodnevne ili poludnevne odgojno-obrazovne programe namijenjene djeci predškolske dobi moraju imati sljedeću vrstu i razinu obrazovanja i ispunjavati sljedeće uvjete:

|  |  |
| --- | --- |
| Vrsta odgojno-obrazovnog programa | Vrsta i razina studija te dodatni uvjeti |
| Glazbeni program | Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno u stručno-razvojnom centru za provedbu odgojno-obrazovnog programa poticanja razvoja glazbenih sposobnosti i stvaralaštva |
| Osoba koja ispunjava uvjete iz članka 2., stavka 1. ovog Pravilnika, uz stečeno osnovno glazbeno obrazovanje |
| Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno pri drugim pravnim i fizičkim osobama koje, uz suglasnost ministarstva nadležnog za obrazovanje, provode program obrazovanja za izvođenje glazbenoga odgojno-obrazovnog programa za djecu predškolske dobi |
| Likovni program | Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno u stručno-razvojnom centru za provedbu odgojno-obrazovnog programa poticanja razvoja likovnih sposobnosti i stvaralaštva |
| Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno pri drugim pravnim i fizičkim osobama koje, uz suglasnost ministarstva nadležnog za obrazovanje, provode program obrazovanja za izvođenje likovnoga odgojno-obrazovnog programa za djecu predškolske dobi |
| Program engleskog jezika | Magistar/magistra ranog i predškolskog odgoja i obrazovanja: smjer – engleski jezik |
| Osoba koja ispunjava uvjete iz članka 2., stavka 1. ovog Pravilnika, uz stečeno obrazovanje iz engleskog jezika na razini B2 stupnja |
| Program stranog jezika | Osoba koja ispunjava uvjete iz članka 2., stavka 1. ovog Pravilnika, uz stečeno obrazovanje iz stranog jezika na razini B2 stupnja |
| Sportski program | Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno u stručno-razvojnom centru za provedbu odgojno-obrazovnog programa poticanja razvoja sportskih/ kinezioloških sposobnosti |
| Osoba koja ispunjava uvjete iz članka 2., stavka 1. ovog Pravilnika, uz stečeno dodatno obrazovanje za vođenje sportskih/ kinezioloških aktivnosti u dječjim vrtićima pri fakultetima koji provode navedene obrazovne programe |
| Program ritmike i plesa | Osoba koja ispunjava uvjete iz članka 2., stavka 1. ovog Pravilnika, uz dodatno stečeno obrazovanje za voditelja plesnih tehnika u trajanju od najmanje 200 sati |
| Dramsko-scenski program | Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno u stručno-razvojnom centru za provedbu odgojno-obrazovnog programa poticanja razvoja dramsko-scenskih sposobnosti i stvaralaštva |
| Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno pri drugim pravnim i fizičkim osobama koje, uz suglasnost ministarstva nadležnog za obrazovanje, provode program obrazovanja za izvođenje dramsko-scenskog odgojno-obrazovnog programa za djecu predškolske dobi |
| Program za darovitu djecu | Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno u stručno-razvojnom centru za provedbu odgojno-obrazovnog programa poticanja darovitosti u djece predškolske dobi |
| Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno pri drugim pravnim i fizičkim osobama koje, uz suglasnost ministarstva nadležnog za obrazovanje, provode program obrazovanja za izvođenje odgojno-obrazovnog programa za darovitu djecu predškolske dobi |
| Sveučilišni/a magistar/magistra psihologije |

(2) Odgojno-obrazovni radnici u dječjem vrtiću ili u odgojno-obrazovnim skupinama ustrojenima pri osnovnoj školi koji, prema potrebama djece i roditelja, provode druge posebne cjelodnevne ili poludnevne odgojno-obrazovne programe, kao što su:

a) informatički programi, ekološki programi, programi odgoja i obrazovanja za održivi razvoj te ostali programi namijenjeni djeci predškolske dobi

b) alternativni programi namijenjeni djeci rane i predškolske dobi

c) interventni, kompenzacijski, rehabilitacijski i programi senzorne integracije namijenjeni djeci rane i predškolske dobi s teškoćama

d) te programi rada s roditeljima

uz vrstu i razinu obrazovanja utvrđenu ovim Pravilnikom moraju ispunjavati i uvjete utvrđene programom za čiju provedbu je ministarstvo nadležno za obrazovanje izdalo suglasnost.

Članak 10.

(1) Odgojno-obrazovni radnici koji, prema potrebama djece i roditelja, provode posebne kraće odgojno-obrazovne programe namijenjene djeci predškolske dobi u dječjem vrtiću ili u odgojno-obrazovnim skupinama ustrojenima pri osnovnoj školi kao i pri knjižnicama, zdravstvenim, socijalnim, kulturnim i sportskim ustanovama, pri udrugama te drugim pravnim i fizičkim osobama – obrtnicima moraju imati sljedeću vrstu i razinu obrazovanja i ispunjavati sljedeće uvjete:

|  |  |
| --- | --- |
| Vrsta odgojno-obrazovnog programa | Vrsta i razina studija te dodatni uvjeti |
| Glazbeni program | Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno u stručno-razvojnom centru za provedbu odgojno-obrazovnog programa poticanja razvoja glazbenih sposobnosti i stvaralaštva |
| Osoba koja ispunjava uvjete iz članka 2., stavka 1. ovog Pravilnika, uz stečeno osnovno glazbeno obrazovanje |
| Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno pri drugim pravnim i fizičkim osobama koje, uz suglasnost ministarstva nadležnog za obrazovanje, provode program obrazovanja za izvođenje glazbenoga odgojno-obrazovnog programa za djecu predškolske dobi |
| Osoba koja ispunjava uvjete za učitelja glazbene kulture u osnovnoj školi |
| Likovni program | Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno u stručno-razvojnom centru za provedbu odgojno-obrazovnog programa poticanja razvoja likovnih sposobnosti i stvaralaštva |
| Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno pri drugim pravnim i fizičkim osobama koje, uz suglasnost ministarstva nadležnog za obrazovanje, provode program obrazovanja za izvođenje likovnoga odgojno-obrazovnog programa za djecu predškolske dobi |
| Osoba koja ispunjava uvjete za učitelja likovne kulture u osnovnoj školi |
| Program engleskog jezika | Sveučilišni/a magistar/magistra ranog i predškolskog odgoja i obrazovanja: smjer – engleski jezik |
| Osoba koja ispunjava uvjete iz članka 2., stavka 1. ovog Pravilnika, uz stečeno obrazovanje iz engleskog jezika na razini B2 stupnja |
| Osoba koja ispunjava uvjete za učitelja engleskog jezika u osnovnoj školi |
| Program stranog jezika | Osoba koja ispunjava uvjete iz članka 2., stavka 1. ovog Pravilnika, uz stečeno obrazovanje iz stranog jezika na razini B2 stupnja |
| Osoba koja ispunjava uvjete za učitelja stranog jezika u osnovnoj školi |
| Sportski program | Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno u stručno-razvojnom centru za provedbu odgojno-obrazovnog programa poticanja razvoja sportskih/ kinezioloških sposobnosti |
| Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno za vođenje sportskih/kinezioloških aktivnosti u dječjim vrtićima stečeno pri fakultetima koji provode navedene obrazovne programe |
| Osoba koja ispunjava uvjete za učitelja tjelesne i zdravstvene kulture u osnovnoj školi |
| Program ritmike i plesa | Osoba koja ispunjava uvjete iz članka 2., stavka 1. ovog Pravilnika, uz dodatno stečeno obrazovanje za voditelja plesnih tehnika u trajanju od najmanje 200 sati |
| Osoba koja ispunjava uvjete za učitelja u osnovnoj školi plesa |
| Dramsko-scenski program | Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno u stručno-razvojnom centru za provedbu odgojno-obrazovnog programa poticanja razvoja dramsko-scenskih sposobnosti i stvaralaštva |
| Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno pri drugim pravnim i fizičkim osobama koje, uz suglasnost ministarstva nadležnog za obrazovanje, provode program obrazovanja za izvođenje dramsko-scenskoga odgojno-obrazovnog programa za djecu predškolske dobi |
| Osoba sa završenim sveučilišnim diplomskim studijem glume, sveučilišnim prijediplomskim studijem glume/glume i lutkarstva/glume i medija ili specijalističkim studijem dramske pedagogije |
| Program za darovitu djecu | Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno u stručno-razvojnom centru za provedbu odgojno-obrazovnog programa poticanja darovitosti u djece predškolske dobi |
| Osoba koja ispunjava uvjete iz članka 2., stavka 1. ovog Pravilnika, uz dodatno obrazovanje stečeno pri drugim pravnim i fizičkim osobama koje, uz suglasnost ministarstva nadležnog za obrazovanje, provode program obrazovanja za izvođenje odgojno-obrazovnog programa za darovitu djecu predškolske dobi |
| Sveučilišni/a magistar/magistra psihologije |

(2) Odgojno-obrazovni radnici koji, prema potrebama djece i roditelja, provode druge kraće odgojno-obrazovne programe namijenjene djeci predškolske dobi, uz vrstu i razinu obrazovanja utvrđenu ovim Pravilnikom moraju ispunjavati i uvjete utvrđene programom za čiju provedbu je ministarstvo nadležno za obrazovanje izdalo suglasnost.

Članak 11.

Odgojno-obrazovni radnici koji provode vjerski program za djecu predškolske dobi, uz ispunjavanje uvjeta o vrsti i razini obrazovanja iz članka 2. ovog Pravilnika, moraju ispunjavati uvjete sukladno ugovorima Vlade Republike Hrvatske i vjerskih zajednica te imati mandat nadležne vjerske zajednice kojim je verificirana dostatna osposobljenost za izvođenje vjerskih programa.

Članak 12.

Odgojno-obrazovni radnici u dječjem vrtiću koji provode programe za djecu pripadnike etničkih i nacionalnih zajednica ili manjina, uz uvjete iz ovog Pravilnika, trebaju ispunjavati uvjete utvrđene propisima kojima se uređuju prava pripadnika etničkih i nacionalnih zajednica ili manjina.

Članak 13.

Ostali radnici u dječjem vrtiću trebaju imati sljedeću vrstu i razinu obrazovanja:

a) Tajnik

|  |  |  |
| --- | --- | --- |
| Studij | Vrsta i razina studija | Stečeni akademski naziv |
| Pravo | Sveučilišni integrirani prijediplomski i diplomski studij prava | Sveučilišni/a magistar/magistra prava |
| Javna uprava | Stručni diplomski studij javne uprave | Magistar/a javne uprave |

b) Poslove tajnika može obavljati osoba koja je završila prijediplomski stručni studij javne uprave te stekla naziv prvostupnik/ica javne uprave, ako se na natječaj ne javi osoba iz točke a) ovog stavka.

c) Voditelj računovodstva

|  |  |  |
| --- | --- | --- |
| Studij | Vrsta i razina studija | Stečeni akademski naziv |
| Studij iz područja društvenih znanosti – polje ekonomija | Sveučilišni integrirani prijediplomski i diplomski studij | Sveučilišni/a magistar/magistra ekonomije |
| Sveučilišni diplomski studij | Sveučilišni/a magistar/magistra ekonomije |
| Stručni diplomski studij | Magistar/a ekonomije |
| Sveučilišni prijediplomski studij | Sveučilišni/a prvostupnik/ca ekonomije |
| Stručni prijediplomski studij | Prvostupnik/ca ekonomije |

d) Administrativno-računovodstveni radnik

|  |  |  |
| --- | --- | --- |
| Studij | Vrsta i razina studija | Stečeni akademski naziv |
| Studij iz područja društvenih znanosti – polje ekonomija | Sveučilišni prijediplomski studij | Sveučilišni/a prvostupnik/ca ekonomije |
| Stručni prijediplomski studij | Prvostupnik/ca ekonomije |

e) Poslove administrativno-računovodstvenog radnika može obavljati osoba s kvalifikacijom razine 4.2 stečenom završetkom strukovnog obrazovanja u trajanju od četiri godine u sektoru Ekonomija i trgovina, ako se na natječaj ne javi osoba iz točke d) ovog stavka.

f) Glavni kuhar – kvalifikacija kuhar razine 4.1 stečena završetkom strukovnog obrazovanja u trajanju od tri godine u sektoru Turizam i ugostiteljstvo.

g) Kuhar – kvalifikacija kuhar razine 4.1 stečena završetkom strukovnog obrazovanja u trajanju od tri godine u sektoru Turizam i ugostiteljstvo.

h) Pomoćni kuhar – kvalifikacija pomoćni kuhar razine 3 stečena završetkom strukovnog obrazovanja u trajanju od tri godine u sektoru Turizam i ugostiteljstvo.

i) Domar (vozač, ložač) – kvalifikacija razine 4.1 stečena završetkom strukovnog obrazovanja u trajanju od tri godine u sektoru Strojarstvo, brodogradnja i metalurgija ili Elektrotehnika i računarstvo sa stečenim temeljnim kompetencijama upravljanja motornog vozila C kategorije.

j) Ekonom – kvalifikacija razine 4.2 stečena završetkom strukovnog obrazovanja u trajanju od četiri godine u sektoru Ekonomija i trgovina.

k) Švelja/pralja – kvalifikacija razine 3 stečena završetkom strukovnog obrazovanja u trajanju od tri godine.

l) Spremačica – kvalifikacija razine 1 stečena završetkom osnovnog obrazovanja.

m) Pomoćni radnik za njegu, skrb i pratnju – kvalifikacija razine 4.1 stečena završetkom strukovnog obrazovanja u trajanju od tri godine.

Članak 14.

(1) U dječjem vrtiću mogu se zaposliti i osobe koje su:

a) državljani država ugovornica Ugovora o Europskome gospodarskom prostoru i Švicarske Konfederacije koji su stekli stručne kvalifikacije u državi ugovornici Ugovora o Europskome gospodarskom prostoru i Švicarskoj Konfederaciji

b) državljani država ugovornica Ugovora o Europskome gospodarskom prostoru i Švicarske Konfederacije te trećih zemalja koji su stručne kvalifikacije stekli izvan države ugovornice Ugovora o Europskome gospodarskom prostoru i Švicarske Konfederacije, odnosno u trećim zemljama

c) državljani trećih zemalja koji su stekli stručne kvalifikacije u državi ugovornici Ugovora o Europskome gospodarskom prostoru i Švicarskoj Konfederaciji.

(2) Osobe iz stavka 1. ovoga članka moraju imati rješenje o priznavanju inozemne stručne kvalifikacije u skladu s posebnim zakonom kojim se uređuje priznavanje inozemnih stručnih kvalifikacija za obavljanje reguliranih profesija u Republici Hrvatskoj.

Prijelazne i završne odredbe

Članak 15.

Uvjete za rad u skladu s odredbama ovoga Pravilnika ispunjavaju i osobe koje su završile odgovarajući studijski program prema ranijim propisima te stekle odgovarajuću kvalifikaciju i akademski naziv u skladu s odredbama Zakona o visokom obrazovanju i znanstvenoj djelatnosti, Zakona o akademskim i stručnim nazivima i akademskome stupnju te Zakona o predškolskom odgoju i obrazovanju.

Članak 16.

Osobe koje se na dan stupanja na snagu ovoga Pravilnika zateknu u radnome odnosu na neodređeno vrijeme u dječjem vrtiću, a nemaju odgovarajuću vrstu i razinu obrazovanja propisanu ovim Pravilnikom, nastavljaju s obavljanjem poslova svoga radnog mjesta ako su radni odnos zasnovale u skladu s propisima koji su u trenutku zasnivanja radnoga odnosa bili na snazi.

Članak 17.

Danom stupanja na snagu ovoga Pravilnika prestaje vrijediti Pravilnik o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (»Narodne novine«, broj 133/1997.).

Članak 18.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/22-01/00032
 Urbroj: 533-05-24-0010
 Zagreb, 3. prosinca 2024.

Ministar
 prof. dr. sc. Radovan Fuchs, v. r.